Setomaa Vallavalitsusele

Tulenevalt Setomaa valla üldplaneeringu eelnõu eskiislahenduse ja KSH dokumentides kirjeldatud väärtusliku põllumajandusmaa piirangutest riivab väärtusliku põllumajandusmaa kavandamine kinnistutele ebaproportsionaalselt omaniku ettevõtlusvabadust ja eraomandi puutumatust. Väärtusliku põllumaa selliselt kirjeldatuna ei jäta piirangud eeltoodud kinnistute omanikule ruumi muuks maatulundusmaa kasutuseks, kui ainult põllumajanduslik. Kuid on ka muid keskkonnasäästlikke ja -sobilikke väärtuslikke ettevõtluse või maakasutuse viise.

Setomaa valla KSH punktis 7.15.1 (lk 107) Jalg- ja jalgrattateed on kirjas: Jalg- ja jalgrattateede kavandamisel tuleb arvestada olemasoleva keskkonna väärtuste ja piirangutega (kaitstavad loodusobjektid, roheline võrgustik, väärtuslik põllumajandusmaa vms), kõikidest õigusaktidest tulenevate tingimuste ning vajalike kooskõlastustega.

Setomaa valla ÜP-s ja KSH-s toodud väärtused ja piirangud seavad täiendavaid piiranguid maaomanikule, mis aga ei tähenda, et samad või teised maa ja selle kasutusviisid oleksid väärtusetud. Seetõttu palun seda silmas pidada ÜP ja KSH dokumentides sõnastuste esitamisel ning jalg- ja jalgrattateede kavandamisel.

Palun selgitada, mida on mõeldud olemasoleva keskkonna väärtuste ja piirangute tähenduses ja „/../vms” all - sõnastus on ebaselge. Mida mõeldakse kõikidest õigusaktidest tulenevate tingimuste ja kooskõlastuste all?

Palun lisada ÜP-sse ja KSH-sse, et jalg- ja jalgrattateede kavandamisel/rajamisel mitte kitsastes oludes tuleb liiklusohutuse tagamiseks leida alati lisaks ka muu leevendav meede, et vältida eraldusriba vajadust.

Palun olemasoleval kujul Setomaa valla ÜP-d ja KSH-d mitte kehtestada.

Teatan veel kord, et jalgrattatee rajamine minu kinnistutele on vastuolus kinnisasja planeeritud maakasutusega ning selle rajamisega tekivad kinnistu omanikule täiendavad kitsendused, millega maaomanik ei nõustu.

Palun pikenda arvamuse esitamise tähtaega, kuna dokumendid, millega tutvuda on mahukad ning vajan ka täiendavaid selgitusi.

Ühtlasi juhin tähelepanu, et dokumentides on esinemas vastuolusid.

Soovin, et edaspidi ja ka enne planeeringu kehtestamist kooskõlastatakse minuga eelnevalt igasugused planeeringud, kavandid ja kitsendused minule kuuluvate kinnistute osas/suhtes.

Avaldaja soovib olla kaasatud üldplaneeringu menetlusse.

Palun planeeringut praegusel kujul mitte kehtestada.

Lugupidamisega

Heili Anniste